כנרת 
שם הרי גולן, הושט היד וגע בם!; בדממה בוטחת מצווים: עצור.; בבדידות קורנת נם חרמון הסבא; וצינה נושבת מפסגת הצחור.; שם על חוף הים יש דקל שפל צמרת; סתור שיער הדקל כתינוק שובב,; שגלש למטה ובמי כינרת; ובמי כינרת משכשך רגליו.; מה ירבו פרחים בחורף על הכרך,; דם הכלנית וכתם הכרכום.; יש ימים פי שבע אז ירוק הירק,; פי שבעים תכולה התכלת במרום.; גם כי אוורש ואהלך שחוח,; והיה הלב למשואות זרים -; איך אוכל לבגוד בך, איך אוכל לשכוח; איך אוכל לשכוח חסד נעורים?; שם הרי גולן, שם הרי גולן, שם...; 